Mestská časť Bratislava – Nové Mesto

Materiál na rokovanie
Miestne zastupiteľstvo
dňa: 13.11.2012

Návrh
na zverenie nehnuteľného majetku a s ním súvisiacich práv a záväzkov do správy Základnej školy s materskou školou, IČO 31 785 221, so sídlom Sibírska 39, 831 02 Bratislava a výpožička nebytových priestorov v objekte bývalej súkromnej materskej školy na ul. Pionierskej 12/A v Bratislave

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta						       2. Dôvodovú správu
                                                                                	       3. Výpis z registra organizácií 								       4. LV č. 2382, k. ú. NM - čiastočný
							       5. snímka z katastrálnej mapy
							       6. pôdorys

Spracovateľ:						       Stanovisko právnej skupiny:
Mgr. Jana Biharyová	- nie je potrebné
poverená zastupovaním vedúceho
oddelenia podnikateľského,
právneho a správy majetku				  

Na rokovanie prizvať:
1. spracovateľa
2. Mgr. Vladimír Novák
    vedúci oddelenia školstva 

					november 2012

Návrh uznesenia

Miestne zastupiteľstvo

1.	schvaľuje zverenie nehnuteľného majetku vedeného Správou katastra pre hl. mesto SR Bratislavu pre katastrálne územie Nové Mesto na LV č. 2382, ako pozemok registra „C“ KN parc. č. 11873 – zastavané plochy a nádvoria o výmere 2256 m2, ktorý je v účtovnej evidencií vedený v hodnote 112 328,22 €, na obdobie od 15.11.2012 do 30.06.2013 za účelom prevádzkovania vysunutého pracoviska Materskej škôlky Šuňavcova 

2.	schvaľuje výpožičku nebytových priestorov, a to suterénu a I. nadzemného podlažia v objekte bývalej súkromnej materskej škôlky na ul. Pionierska 12/A v Bratislave, ktorý je zapísaný Správou katastra pre hl. mesto SR Bratislavu pre katastrálne územie Nové Mesto na LV č. 2382, ako stavba nachádzajúca sa na pozemku parc. č. 11873 so súpisným číslom 3219 a pozemok parc. č. 11873 – zastavané plochy a nádvoria o výmere 2256 m2, a to na obdobie od 15.11.2012 do 30.06.2013 za účelom prevádzkovania vysunutého pracoviska Materskej škôlky Šuňavcova. 

				

- 	s pripomienkami

-	bez pripomienok

DÔVODOVÁ  SPRÁVA

Mestská časť Bratislava – Nové Mesto je správcom nehnuteľnosti zapísaných Správou katastra pre hl. mesto SR Bratislavu na LV č. 2382 pre k. ú. Nové Mesto:
-	pozemok registra „C“ KN parc. č. 11873 – zastavané plochy a nádvoria o výmere 2256 m2;
-	stavba nachádzajúca sa na pozemku parc. č. 11873 so súpisným číslom 3219.

Citované nehnuteľnosti boli predmetom Zmluvu o nájme č. 381/2006 so spoločnosťou MIDOR, s.r.o.. Nájomná zmluva bola ukončená ku dňu 29.02.2012 výpoveďou na strane nájomcu. V súčasnej dobe objekt nie je využívaný k žiadnemu účelu. 

Z objektu sú predmetom výpožičky priestory o celkovej úžitkovej podlahovej ploche vo výmere 662,82 m2. Výpožičkou sú dotknuté priestory suterénu o celkovej ploche 213,20 m2 a priestor I. nadzemného podlažia, ktorý pozostáva z technických miestností, WC pre zamestnancov, WC pre deti, vstupnej haly, predsiene, dennej miestnosti pre návštevy, denných miestností pre deti, šatní, jedálne a pod. o celkovej výmere celkovo 449,62 m2.

Pozemok registra „C“ KN parc. č. 11873 – zastavané plochy a nádvoria o výmere 2256 m2 je predmetom protokolu o zverení citovanej nehnuteľností a tvorí areál školského dvora.

Nakoľko v súčasnej dobe je zvýšený záujem o prijatie detí do predškolských zariadení, je záujem situáciu riešiť využitím voľných kapacít mestskej časti. Po čiastočných úpravách objektu je možné rozšíriť kapacitu o dve triedy, čím by sa uspokojil záujem rodičov o umiestnenie detí do predškolských zariadení a zároveň by sa čiastočne vyriešil aj problém v súčasných preplnených predškolských zariadeniach. Časové obmedzenie umožňuje mestskej časti dokončiť rekonštrukciu objektu v období školských prázdnin.

Materiál bol na miestnej rade prerokovaný dňa 29.10.2012, kde Uznesením č. 19/13 miestna rada odporúča miestnemu zastupiteľstvu predkladaný materiál schváliť bez pripomienok.